CELEX: 62017TN0711
Language: sl
Date: 2017-10-13 00:00:00
Title: Zadeva T-711/17: Tožba, vložena 13. oktobra 2017 – Spinoit/Komisija in drugi

15.1.2018   
            
            
               SL
            
            
               Uradni list Evropske unije
            
            
               C 13/20
            
         Tožba, vložena 13. oktobra 2017 – Spinoit/Komisija in drugi
   (Zadeva T-711/17)
   (2018/C 013/33)
   Jezik postopka: francoščina
   
      Stranke
   
   
      Tožeča stranka: Bernard Spinoit (Charleroi, Belgija) (zastopnik: H. Hansen, odvetnik)
   
      Tožena stranka: Evropska komisija in Evropska služba za zunanje delovanje
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi to tožbo za dopustno in utemeljeno;
            
         in zato
   
               —
            
            
               za nično razglasi odločbo brez datuma, podpisano elektronsko 3. avgusta 2017 in naslovljeno „Zahteva za zamenjavo glavnega strokovnjaka št. 3 glede pogodbe ENPI/2016/381-920 SOFRECO, Zaposlitev osebja za tehnično pomoč v okviru podpornega programa za izvajanje pridružitvenega sporazuma‘ (P3A III)“;
            
         
               —
            
            
               razsodi, da je treba povrniti vso premoženjsko in nepremoženjsko škodo, povzročeno tožeči stranki z resno kršitvijo pravice do dobrega upravljanja, pri čemer ta kršitev vključuje sprejetje odločbe brez datuma, podpisane elektronsko 3. avgusta 2017 in naslovljene „Zahteva za zamenjavo glavnega strokovnjaka št. 3 glede pogodbe ENPI/2016/381-920 SOFRECO, Zaposlitev osebja za tehnično pomoč v okviru podpornega programa za izvajanje pridružitvenega sporazuma‘ (P3A III)“
            
         
               —
            
            
               toženima strankama solidarno ali vsaki posebej za vse naloži, naj tožeči stranki plačata 209 950,00 EUR zaradi premoženjske škode in 15 000,00 EUR zaradi nepremoženjske škode;
            
         vsekakor,
   
               —
            
            
               toženima strankama naloži plačilo vseh stroškov;
            
         
               —
            
            
               tožeči stranki pridrži vse ostale pravice, pravna sredstva, tožbene razloge in tožbe.
            
         
      Tožbeni razlogi in bistvene trditve
   
   Tožeča stranka v utemeljitev svoje tožbe navaja en tožbeni razlog, ki se nanaša na bistveno kršitev postopka, prvič, ker se tožeča stranka pred sprejetjem izpodbijane odločbe ni imela možnosti izjaviti ter ni imela vpogleda v spis, ki se je nanjo nanašal, ter drugič, ker tožeči stranki z obrazložitvijo navedene odločbe ni bilo omogočeno, da bi razumela, kaj se ji očita.